Afrikaanse Wiki maak inligting meer toeganklik | Maroela Media
Só 'n kenner is dr. Estelle Kruger, oud-dosent by Stellenbosch Universiteit, wat in onderrig en kreatiewe skryfwerk spesialiseer.
"Ek het besef ek kan 'n bydrae lewer met 'n lot inligting. Ek het verskriklik baie artikels geskryf wat gepubliseer is, maar dit was baie akademies en toe dink ek, ek wil dit meer toeganklik maak vir die algemene publiek."
Dr. Kruger sê dié artikels was veral gemik op onderwysers omdat sy 'n groot behoefte het om op só 'n manier 'n bydrae te lewer. Sy was self ook in die onderwys en dit is veral die oordra van inligting wat haar na aan die hart lê. Vir dié oud-dosent is Wikipedia soos 'n brug wat akademiese inligting meer toeganklik maak vir die breër publiek. Sy sê sy was aangenaam verras oor die moderering van haar skryfwerk en dat dit vir haar goed was om te sien dat die keuringsproses redelik streng is.
"Hoe sterker die keuring is, hoe beter is die gehalte. Ek het besef toe ek daarmee besig was, dat die artikels nie dadelik gelaai word nie omdat iemand dit eers deurgaan, en die foute raaksien. Daar is 'n sterk keuringsproses, en as akademikus, weet ek, beteken dit beter gehalte."
En die belangrikheid van so 'n projek? Dr. Kruger sê vir haar voel dit of sy Afrikaans help bevorder het.
"Dit gee my 'n groot genoegdoening, ten spyte van die feit dat ek Engelse en Switserse kleinkinders het," skerts sy, "ek het my deel gedoen."
As jy ook jou deel wil doen, stuur 'n e-pos na [email protected] vir enige navrae oor opleiding of as jy idees en artikels wil stuur.
Lees meer oor die Wikipedia-projek.
Dankie Estelle !!!!
Die afrikaanse wiki is nie 'n projek van Maroela Media nie, dis deur vrywilligers op die been gebring en baie ouer as MM. Maar dis gaaf as MM hulle ondersteun